Babelscape/SREDFM huggingface dataset:
Οίκος των Αψβούργων

Ο Οίκος των Αψβούργων (γερμανικά: "Haus Habsburg", ισπανικά: "Casa de Habsburgo") ή απλά Αψβούργοι, ήταν μία από τις πιο σημαντικές βασιλικές δυναστείες στην Ευρώπη. Είναι γνωστοί ως ο οίκος προέλευσης όλων των επίλεκτων Αυτοκρατόρων της Αγίας Ρωμαϊκής Αυτοκρατορίας μεταξύ του 1438 και του 1740, καθώς και ως η δυναστεία της αυτοκρατορίας της Αυστρίας και της αυτοκρατορίας της Ισπανίας, αλλά και των βασιλείων πολλών άλλων χωρών. Με καταγωγή αρχικά από την Ελβετία, η δυναστεία των Αψβούργων αρχικά κυβέρνησε την Αυστρία για περισσότερους από έξι αιώνες. Μία σειρά βασιλικών γάμων έφερε στην κληρονομιά του οίκου τη Βουργουνδία, τις Κάτω Χώρες, την Ισπανία, τη Βοημία, την Ουγγαρία και άλλες περιοχές της Ευρώπης. Το 16ο αιώνα ο οίκος διαχωρίστηκε στον βασικό Ισπανικό κλάδο των Αψβούργων και στον ήσσονα Αυστριακό κλάδο.

Καθώς οι δυναστείες καθορίζονται κατά σύμβαση από τους αρσενικούς απογόνους, ο οίκος των Αψβούργων ως δυναστεία εξαφανίστηκε τον 18ο αιώνα με το τέλος του Ισπανικού κλάδου με το θάνατο του Κάρολου Β΄ το 1700. Σε αυτή την περίπτωση, αντικαταστάθηκε με τον κλάδο Ανζού του οίκου των Βουρβόνων στο πρόσωπο το μεγάλου ανιψιού Φιλίππου Ε΄. Ο Αυστριακός κλάδος εκφυλίστηκε το 1780 με το θάνατο της αυτοκράτειρας Μαρίας Θηρεσίας και αντικαταστάθηκε με τον κλάδο Βαντεμόντ του οίκου της Λορένης στο πρόσωπο του γιου της Ιωσήφ Β΄. Ο νέος διάδοχος ονόμασε τον εαυτό του απόγονο του ενιαίου πλέον οίκου των Αψβούργων-Λωρραίνης.
Βίλλυ Μπραντ

Ο Βίλλυ Μπραντ ("Willy Brandt", 18 Δεκεμβρίου 1913 - 8 Οκτωβρίου 1992) ήταν Γερμανός πολιτικός, ο οποίος ήταν ηγέτης του Σοσιαλδημοκρατικού Κόμματος της Γερμανίας (SPD) από το 1964 έως το 1987 και υπηρέτησε ως καγκελάριος της Ομοσπονδιακής Δημοκρατίας της Γερμανίας (Δυτική Γερμανία) από το 1969 έως το 1974.
Νόμος του Κουλόμπ

Ο Νόμος του Κουλόμπ που διατυπώθηκε από τον Γάλλο φυσικό Σαρλ Ογκυστέν ντε Κουλόμπ, εκ του οποίου έλαβε και το όνομα, αναφέρεται στην ηλεκτροστατική, και είναι αυτός που παρέχει το μέτρο της ασκούμενης κάθε φορά δύναμης μεταξύ δύο ηλεκτρικών φορτίων.
Γκεόργκι Δημητρόφ

O Γκεόργκι Δημητρόφ (βουλγάρικα: "Георги Димитров", 18 Ιουνίου 1882 - 2 Ιουλίου 1949), ήταν Βούλγαρος κομμουνιστής πολιτικός, από τα ηγετικά στελέχη του διεθνούς κομμουνιστικού κόμματος με παγκόσμια φήμη. Ηταν ο πρώτος Κομμουνιστής ηγέτης της Βουλγαρίας, από το 1946 ως το 1949. Ο Δημητρόφ ηγήθηκε της Τρίτης Κομμουνιστικής Διεθνούς (Κομιντέρν) από το 1934 ως το 1943. Το 1923 προσπάθησε να οργανώσει κομμουνιστική επανάσταση στη Βουλγαρία αλλά απέτυχε. Μετά την αποτυχημένη απόπειρα αναγκάστηκε να καταφύγει στη Μόσχα, μαζί με τον συνεργάτη του Βασίλι Κολάροφ. Το 1933 βρέθηκε στη Γερμανία για κομμουνιστική δράση. Οι Εθνικοσοσιαλιστές, που μόλις είχαν αναλάβει την εξουσία, τον συνέλαβαν και τον κατηγόρησαν για τον εμπρησμό του Ράιχσταγκ (το μέγαρο του κοινοβουλίου) και τον παρέπεμψαν σε δίκη. Ο Δημητρόφ όμως, κατάφερε να αποδείξει την αθωότητά του και να απελευθερωθεί. Η δίκη του Δημητρόφ πιθανόν είχε σκοπό να δώσει ένα ακόμα πρόσχημα στον Χίτλερ για το διωγμό των κομμουνιστών.

Μετά την απαλλαγή του γύρισε στην Μόσχα και το 1935 εκλέχτηκε Γενικός Γραμματέας της Γ΄ Διεθνούς, θέση που κράτησε μέχρι το 1943 που η Γ΄ Διεθνής διαλύθηκε. Το 1937 έγινε μέλος του Ανώτατου Σοβιέτ. Το 1945 γύρισε στη Βουλγαρία, οδήγησε την χώρα στον Κομμουνισμό και από το 1946 μέχρι τον θάνατο του ήταν ο πρωθυπουργός. Στη Σόφια υπήρχε μαυσωλείο του μέχρι το 1999 οπότε, στα πλαίσια της ανατροπής του κομμουνισμού, το σώμα του Δημητρόφ τάφηκε και το μαυσωλείο καταστράφηκε.
Μελόκακτος

Ο μελόκακτος είναι αγγειόσπερμο δικότυλο φυτό που ανήκει στην τάξη των Καρυοφυλλωδών και στην οικογένεια των Κακτοειδών.

Η καταγωγή του κάκτου αυτού είναι από την Καραϊβική βρίσκεται δε και αυτοφυής σε τροπικές περιοχές της Νοτίου Αμερικής.

Ο βλαστός του είναι σφαιροειδής και παχύς φτάνοντας σε ύψος τα 70 εκατοστά φέρει δε βαθιές αυλακώσεις που διαχωρίζονται σε γραμμές που έχουν μεγάλα αγκάθια. Στην κορυφή του φέρει μία κυκλική ή κωνική μάζα χρώματος κόκκινου με πολλά μικρά αγκάθια. Αυτή σχηματίζεται σταδιακά και όταν το φυτό φτάσει σε ηλικία 5-6 ετών.

Ο Μελόκακτος με την πάροδο των ετών αυξάνεται περισσότερο σε όγκο, παρά σε ύψος. Καλλιεργείται σε γλάστρες όπως πολλά άλλα κακτοειδή ως καλλωπιστικό φυτό.
Κατηγορία:Κακτοειδή
Κατηγορία:Χλωρίδα της Νότιας Αμερικής
Κατηγορία:Χλωρίδα της Βόρειας Αμερικής
Αρτακάμα

Η Αρτακάμα (άκμασε το 324 π.Χ.) από τη Δυναστεία των Φαρνακιδών ήταν κόρη του Αρτάβαζου Β΄, εγγονού του Πέρση βασιλιά Αρταξέρξη Β΄, σατράπη της Φρυγίας (με έδρα το Δασκύλειο) υπό τους Αρταξέρξη Γ΄ και Δαρείο Γ΄ και σατράπη της Βακτρίας υπό τον Αλέξανδρο Γ΄ τον Μεγάλο.
Opel Tigra

Το Opel Tigra ήταν ένα σπορ κουπέ αυτοκίνητο, που κατασκευαζόταν από τη γερμανική αυτοκινητοβιομηχανία Opel. Το αμάξωμα, οι κινητήρες, αλλά και πολλά ακόμα σημεία του αυτοκινήτου, ήταν βασισμένα στο Opel Corsa, τον εκπρόσωπο της εταιρείας στην κατηγορία Β των supermini αυτοκινήτων πόλης.

Υπήρξαν δυο γενιές Tigra, το Tigra Α και το Tigra B, τα οποία παρήχθησαν από το 1994 έως το 2001 και από το 2004 έως το 2009, αντίστοιχα.
Nena

Η Nena (24 Μαρτίου 1960) είναι Γερμανίδα τραγουδίστρια, η οποία έγινε διάσημη το 1984 με το γερμανικό τραγούδι ""99 Luftballons" ("99 Red Balloons"" στην αγγλική έκδοση). Γεννήθηκε ως "Gabriele Susanne Kerner" στο Χάγκεν, στη Βόρεια Ρηνανία-Βεστφαλία και το ψευδώνυμό της σημαίνει "κοριτσάκι" στα ισπανικά. Ήταν επικεφαλής του ομώνυμου συγκροτήματος ("Nena") μέχρι το 1987. Από τότε κάνει σόλο καριέρα.
Ατακάμα

300px|right|thumb|Η έρημος Ατακάμα
Η έρημος Ατακάμα ("Desierto de Atacama") βρίσκεται στη βόρεια Χιλή. Αποτελεί ουσιαστικά μια άνυδρη πεδιάδα αποτελούμενη από λεκάνες αλάτων, άμμου και ξερής λάβας, εκτεινόμενη από τις Άνδεις έως τον Ειρηνικό Ωκεανό. Έχει ηλικία 15 εκατομμυρίων ετών και είναι 100 φορές πιο ξηρή από την δεύτερη ξηρότερη περιοχή της Γης, την Κοιλάδα του Θανάτου στην Καλιφόρνια των ΗΠΑ. Μάλιστα κατέχει το παγκόσμιο ρεκόρ της πλέον μακροχρόνιας ξηρασίας, καθώς έχει καταγραφεί περίοδος 400 ετών χωρίς βροχή, έως το 1971.

Η συνολική της επιφάνεια είναι 181.300 τετραγωνικά χιλιόμετρα (μεγαλύτερη της Ελλάδας). Το ύψος της βροχής ανέρχεται μόλις στο 1 mm ετησίως, κατά μέσον όρο. Γενικά είναι περιοχή πλούσια σε ορυκτό πλούτο, καθώς και σε αστρονομική παρατήρηση λόγω του υψόμετρου και του ανέφελου συνήθως ουρανού που επικρατεί. Το φαντασμαγορικό τοπίο κάποιων σημείων, έχει χρησιμοποιηθεί και ως μοντέλο για την προσομοίωση συνθηκών στα εδάφη του πλανήτη Άρη.
Λίντα Λεπόμ

Η Λίντα Λεπόμ ("Linda Lepomme", 16 Μαρτίου 1955) είναι Βελγίδα ηθοποιός και τραγουδίστρια η οποία εκπροσώπησε τη χώρα της στην Eurovision το 1985 με το τραγούδι Laat me nu gaan όπου ήρθε 19η με 7 πόντους.
Τόμας Φόρστνερ

Ο Τόμας Φόρστνερ ("Thomas Forstner", 3 Δεκεμβρίου 1969) είναι Αυστριακός τραγουδιστής, ο οποίος εκπρόσωπε τη χώρα του σε δύο διαγωνισμούς τραγουδιού της Γιουροβίζιον: Το 1989, με το τραγούδι "Nur ein Lied" όπου ήρθε 5ος και το 1991, με το τραγούδι "Venedig im Regen" όπου ήρθε 22ος (και μάλιστα με 0 βαθμούς).

Κατηγορία:Αυστριακοί τραγουδιστές
Κατηγορία:Συμμετέχοντες στη Eurovision


Κατηγορία:Συμμετέχοντες στο διαγωνισμό τραγουδιού Eurovision με την Αυστρία
Κατηγορία:Διαγωνισμός Τραγουδιού Eurovision 1989
Μαριόν Κοτιγιάρ

Η Μαριόν Κοτιγιάρ ("Marion Cotillard") , 30 Σεπτεμβρίου 1975 (Γαλλική προφορά) :πλαίσιο|χωρίς-πλαίσιο) είναι Γαλλίδα ηθοποιός, μοντέλο και τραγουδίστρια. Στις διακρίσεις της περιλαμβάνεται μια βράβευση με Όσκαρ, μια Χρυσή Σφαίρα, και ένα Βραβείο BAFTA, όλα για την ερμηνεία της στην ταινία του 2007, "«Ζωή σαν Τριαντάφυλλο» (La Môme /La Vie En Rose)". Έχει επίσης λάβει δύο Βραβεία Σεζάρ, που είναι τα σημαντικότερα βραβεία που απονέμονται κάθε χρόνο για τον γαλλικό κινηματογράφο.

Κρατά μια διακεκριμένη θέση στο πλάι της Σιμόν Σινιορέ ως η μόνη Γαλλίδα ηθοποιός που κέρδισε Βραβείο Όσκαρ Α' Γυναικείας Ερμηνείας. Είναι επίσης η πρώτη νικήτρια του συγκεκριμένου βραβείου για μη-αγγλόφωνο ρόλο από το 1960, οπότε και η Σοφία Λόρεν είχε βραβευτεί για την ερμηνεία της στην ταινία "Η Ατιμασμένη (La Ciociara)". H Κοτιγιάρ είναι επίσης η μοναδική βραβευμένη της Ακαδημίας για ερμηνεία στη γαλλική γλώσσα.
Γκαντζά

Η Γκαντζά (αζερικά: "Gəncə") είναι πόλη του δυτικού Αζερμπαϊτζάν. Έχει πληθυσμό 331.400 κατοίκους (2η μεγαλύτερη πόλη της χώρας). Ήταν γνωστό ως Ελισαβετπόλ (ρωσικά: Елизаветполь) στη Ρωσική Αυτοκρατορία. Η πόλη μετονομάστηκε στο αρχικό όνομα Γκαντζά το 1920, κατά το πρώτο μέρος της ενσωμάτωσής της στη Σοβιετική Ένωση. Ωστόσο, μετονομάστηκε σε Κιροβαμπάντ το 1935 (Ρωσικά: Кировабад) και διατήρησε το όνομα αυτό κατά το μεγαλύτερο μέρος της υπόλοιπης σοβιετικής περιόδου. Το 1989, κατά τη διάρκεια της Περεστρόικας, μετονομάστηκε σε Γκαντζά.
Λυσάνδρα

Η Λυσάνδρα ( 3ος αιώνας π.Χ. ) ήταν κόρη του φαραώ Πτολεμαίου Α’ του Σωτήρος, επιγόνου του Μεγάλου Αλεξάνδρου και ιδρυτή της Δυναστείας των Πτολεμαίων, και της Ευρυδίκης, κόρης του Αντίπατρου.
Γιάννης Πρετεντέρης

Ο Γιάννης Πρετεντέρης (πλήρες όνομα: Ιωάννης-Βαπτιστής, γεν. 3 Αυγούστου 1954) είναι Έλληνας δημοσιογράφος. Είναι γιος του συγγραφέα Κώστα Πρετεντέρη.
Πλατανοειδή

Τα Πλατανοειδή ή Πλατανίδες (Platanaceae) είναι μια οικογένεια αγγειόσπερμων φυτών. Έχει αναγνωριστεί από σχεδόν όλους τους επιστήμονες και συχνά αναφέρεται ως «οικογένεια των πλατάνων».
Το όνομα «πλάτανος» αναφέρεται σε μία επιστολή του Πλίνιου του Νεότερου προς Δομίτιο Απολλινάριο για την περιγραφή της Tuscan Villa, που βρισκόταν κοντά στην Τοσκάνη κατά τον 1ο μ.Χ. αιώνα.

49 [[mya (unit)|mya]] Απολιθωμένο φύλλο του είδους "[[Macginitiea|Maginitiea gracilis]]" από το όρος Κλοντάικ στην [[Ουάσινγκτον]].
Το μοναδικό είδος της οικογένειας αυτής είναι ο "Πλάτανος", που περιλαμβάνει έντεκα υποείδη ψηλών δέντρων, που βρίσκονται στις εύκρατες και υποτροπικές περιοχές του βορείου ημισφαιρίου. Το υβρικικό είδος πλάτανος του Λονδίνου καλλιεργείται σε πολλές πόλεις του κόσμου.
Αντώνης Φώτσης

Ο Αντώνης Φώτσης (Αθήνα, 1 Απριλίου 1981) είναι Έλληνας διεθνής καλαθοσφαιριστής. Έχει ύψος 2.09 m και βάρος 113 kg και αγωνίζεται στη θέση Πάουερ φόργουορντ, αλλά μπορεί να παίξει και στη θέση Σμολ φόργουορντ, υπό προϋποθέσεις (Cornerman). Αναδείχθηκε Πρωταθλητής Ευρώπης το 2005, δευτεραθλητής κόσμου το 2006 και 5ος ολυμπιονίκης το 2004 και 2008 με την Εθνική Ελλάδος, στην οποία υπήρξε αρχηγός για μια πενταετία. Έχει επίσης τρία Πρωταθλήματα Ευρώπης με τον Παναθηναϊκό (2000, 2009, 2011), καθώς και δέκα Πρωταθλήματα Ελλάδας (1998, 1999, 2000, 2001, 2003, 2009, 2010, 2011, 2014, 2017).

Ήταν ο πρώτος Έλληνας που έπαιξε στο NBA το 2001. Θεωρείται ένας από τους καλύτερους Έλληνες παίκτες στην ιστορία στη θέση του.

Στις 9 Ιουνίου 2018 ο δήμος Ζωγράφου τίμησε τον Αντώνη Φώτση δίνοντας το όνομά του αθλητή στο Κλειστό Γυμναστήριο Ιλισίων.
Χρήστος Κέφαλος

Ο Χρήστος Κέφαλος είναι Έλληνας πρώην καλαθοσφαιριστής, γεννημένος στις 12 Αυγούστου 1945 στη Φιλαδέλφεια των ΗΠΑ. Ο πατέρας του καταγόταν από την Ικαρία και η μητέρα του ήταν από την Ιταλία. Αγωνιζόταν στη θέση πλέι μέικερ και υπήρξε ένας από τους κορυφαίους Έλληνες καλαθοσφαιριστές στη θέση αυτή.
Γιώργος Βασιλακόπουλος

Ο Γιώργος Βασιλακόπουλος (Πειραιάς, 13 Ιανουαρίου 1939) είναι Έλληνας πρώην καλαθοσφαιριστής, πολιτικός, επιχειρηματίας και επί χρόνια σημαντικός αθλητικός παράγοντας του μπάσκετ. Σήμερα είναι πρόεδρος της Ελληνικής Ομοσπονδίας Καλαθοσφαίρισης και μέλος της Ελληνικής Ολυμπιακής Επιτροπής. Έχει επίσης διατελέσει γενικός γραμματέας Αθλητισμού στην τελευταία κυβέρνηση του Ανδρέα Παπανδρέου (1993 - 1996) και πρόεδρος της Ευρωπαϊκής Ομοσπονδίας Καλαθοσφαίρισης (FIBA Εurope).
Σολφατάρα

thumb|Σολφατάρα στο Μοντράνο της Ιταλίας
Με τον διεθνή όρο, εκ της ιταλικής, Σολφατάρα, και στην επίσημη ελληνική Θειών (ο Θειών, του Θειώνος), ή Θειώνας, κοινώς Θειωνιά, ονομάζεται η ηφαιστειογενής περιοχή που περιλαμβάνει έναν αριθμό ηφαιστειακών ατμίδων από τις οποίες εξέρχονται στην ατμόσφαιρα θερμά και υπέρθερμα αέρια από τα έγκατα της Γης.

Ανάμεσα στα αέρια αυτά περιέχονται, εκτός των άλλων, υδρόθειο (H2S) και καθαρό θειάφι σε ατμούς, διοξείδιο του άνθρακα (CO2) και υδρατμοί. Από την οξείδωση του υδροθείου και του θείου παράγεται διοξείδιο του θείου, το οποίο διαλύεται στους υδρατμούς και δημιουργεί θειώδες οξύ (H2SO3). Το θειώδες οξύ μαζί με τους υδρατμούς διαποτίζει το έδαφος γύρω από το σημείο των αναθυμιάσεων, αποσαθρώνει και εξαλλοιώνει τα περιβάλλοντα πετρώματα, σχηματίζοντας λασπώδεις λάκκους που κοχλάζουν, καθώς εξέρχονται από αυτούς τα αέρια.

Η ονομασία "σολφατάρα" προέρχεται από την ιταλική λέξη solfo (διάλεκτος Σικελίας = θειάφι), ακριβώς λόγω της φύσεως των εκπεμπόμενων αερίων.

Στην Ελλάδα τέτοιες θειωνιές υπάρχουν στις Κυκλάδες, συγκεκριμένα στις νήσους Μήλο, και Σαντορίνη, στη Νίσυρο, καθώς επίσης στη Μεσσηνία, στα όρια με το νομό Λακωνίας, στη θέση "Καλάθι", και στη θέση Σουσάκι Κορινθίας κοντά στους Αγίους Θεοδώρους.
Μάχη της Δουνκέρκης

Η Μάχη της Δουνκέρκης ήταν στρατιωτική σύγκρουση ανάμεσα στις δυνάμεις της Ναζιστικής Γερμανίας και των στρατευμάτων της Γαλλίας, του Ηνωμένου Βασιλείου και του Βελγίου, στο πλαίσιο του Δευτέρου Παγκοσμίου Πολέμου. Έλαβε χώρα στα τέλη Μαΐου με αρχές Ιουνίου του 1940 στη Δουνκέρκη, το βορειότερο λιμάνι της Γαλλίας, στο Στενό της Μάγχης. Αποτελεί σταθμό στην πορεία του Δευτέρου Παγκοσμίου Πολέμου, όταν τα συμμαχικά στρατεύματα, έχοντας νικηθεί και περικυκλωθεί από τις γερμανικές δυνάμεις, κατάφεραν να διαφύγουν από θαλάσσης, μετά από μικρή παύση των εχθροπραξιών.
Σύμφωνα με τον Βρετανό Θεωρητικό της Στρατηγικής Λίντελ Χάρτ, η προέλευση της διαταγής ακινητοποίησης του Χίτλερ για την προέλαση των αρμάτων είναι ένας από τους μεγαλύτερους γρίφους της σύγχρονης ιστορίας.
Ετυμολογία

Ετυμολογία καλείται ο επιστημονικός κλάδος της Γλωσσολογίας που έχει ως αντικείμενο την ιστορία, την αρχική μορφή και την αρχική σημασία των λέξεων. Ειδικότερα, μελετά την προέλευση των λέξεων αλλά και την πιθανή γενετική συγγένειά τους με αντίστοιχους τύπους των γλωσσών κοινής καταγωγής, με σκοπό την αναγωγή στον αρχικό τύπο (ρίζα, θέμα κλπ.) και στην αρχική σημασία κάθε λέξης.

Για γλώσσες με μακρά γραπτή ιστορία, οι ειδικοί χρησιμοποιούν τα κείμενα αυτών των γλωσσών, και κείμενα σχετικά με τις γλώσσες, για να συγκεντρώσουν γνώσεις σχετικά με το πως χρησιμοποιούνταν οι λέξεις σε προηγούμενα χρονικά στάδια, ή όταν εισήχθησαν στις εν λόγω γλώσσες. Οι μελετητές της ετυμολογίας χρησιμοποιούν επίσης τις μεθόδους της συγκριτικής γλωσσολογίας για να αναδομήσουν την πληροφορία σχετικά με τις γλώσσες που είναι πολύ παλιές ώστε να μην υπάρχει καμία διαθέσιμη πληροφορία για αυτές. Με την ανάλυση συγγενών γλωσσών μέσα από μια τεχνική γνωστή και ως συγκριτική μέθοδος, οι γλωσσολόγοι μπορούν να βγάλουν συμπεράσματα σχετικά με την κοινή μητρική τους γλώσσα και το λεξιλόγιό της. Με αυτόν τον τρόπο, έχουν βρεθεί ρίζες λέξεων που μπορούν να ανιχνευτούν προς τα πίσω στην πηγή, για παράδειγμα, της Ινδο-Ευρωπαϊκής γλωσσικής οικογένειας.

Αν και η ετυμολογική έρευνα αρχικά προήλθε από την φιλολογική παράδοση, στις μέρες μας μεγάλες ετυμολογικές έρευνες γίνονται σε γλωσσικές οικογένειες για τις οποίες διαθέτουμε μικρή ή ανύπαρκτη γλωσσική τεκμηρίωση, όπως η Ουραλική ή η Αυστρονησιακή.
Χρυσός Φοίνικας

thumb|right|350px
Ο Χρυσός Φοίνικας (γαλλικά : Palme d'or) είναι το υψηλότερο βραβείο που απονέμεται σε ταινίες που διαγωνίζονται στο Φεστιβάλ των Καννών. Παρουσιάστηκε το 1955 από την οργανωτική επιτροπή. 

Από το 1939 ως το 1954, το υψηλότερο βραβείο ήταν το Μεγάλο Βραβείο του Διεθνούς Φεστιβάλ Ταινιών.

Την περίοδο από το 1964 έως το 1974 είχε και πάλι μετονομαστεί σε Γκραν Πρι (Μεγάλο Βραβείο) του Διεθνούς Φεστιβάλ Καννών, για να του ξαναδοθεί η ονομασία Χρυσός Φοίνικας από το 1975 και μέχρι σήμερα.
Μαστοροχώρια

Μαστοροχώρια ονομάζονται είκοσι επτά οικισμοί στο βορειοανατολικό άκρο του νομού Ιωαννίνων, βορειοανατολικώς της Κόνιτσας. Τα χωριά που αποτελούν τα Μαστοροχώρια βρίσκονται κυρίως στη λεκάνη που σχηματίζει ο ποταμός Σαραντάπορος και περιβάλλεται από την οροσειρά του Γράμμου, του Σμόλικα, της Τύμφη (Γκαμήλα) και της Νεμέρτσικας (Δούσκο) Διοιηκιτικά, υπάγονται στον Δήμο Κόνιτσας, ενώ πριν από την εφαρμογή του Προγράμματος «Καλλικράτης», δώδεκα από τους οικισμούς αυτούς, συγκροτούσαν τον Δήμος Μαστοροχωρίων. 

Οι ντόπιοι μάστορες, γνωστοί και ως «κουδαραίοι», έκτιζαν κυρίως πέτρινα γεφύρια, εκκλησίες, δημόσια κτήρια, κατοικίες σε ολόκληρη την Ελλάδα, τη Βαλκανική αλλά και κάποιες μακρινές χώρες όπως η Αιθιοπία, το Ιράν και η Αμερική. Εργάζονταν σε ομάδες, τις επονομαζόμενες «παρέες» ή «μπουλούκια», ως επί το πλείστον μακριά από τον τόπο τους, απουσιάζοντας για πολλούς μήνες κάθε χρόνο από τα χωριά τους. Ιδιαίτερο χαρακτηριστικό τους ήταν η συντεχνιακή τους διάλεκτος, τα λεγόμενα «κουδαρίτικα», την οποία μόνο αυτοί γνώριζαν και με την οποία συνεννοούνταν ελεύθερα χωρίς να τους καταλαβαίνουν οι εκάστοτε ωεργοδότες. Γνωστό ήταν το ντέρτι, μέρος απ' όπου αποχαιρετούσαν τους μάστορες.

Ιστορικά, η περιοχή των Μαστοροχωρίων απελευθερώθηκε από την Οθωμανική κυριαρχία το 1913, κατά τον Α' Βαλκανικό Πόλεμο. Αργότερα υπήρξε από τα κυριότερα θέατρα των μαχών της Μάχης της Πίνδου κατά τον Ελληνοϊταλικό Πόλεμο του 1940 αλλά και του Ελληνικού Εμφυλίου '46-'49.
Βλαδίμηρος Βάλλας

Ο Βλαδίμηρος Βάλλας υπήρξε Έλληνας προπονητής καλαθοσφαίρισης και παράγοντας αθλητισμού γεννημένος το 1914.

Σε ηλικία 15 ετών το 1929 ασχολήθηκε με το βόλεϊ και αγωνίστηκε στην Πέρα Κλουμπ Κωνσταντινούπολης με την οποία κατέκτησε το πρωτάθλημα Τουρκίας το 1932. Το 1935 ήρθε μετακόμησε στην Αθήνα και υπήρξε ένα από τα ιδρυτικά μέλη του Σπόρτιγκ. Υπήρξε επίσης παίκτης και προπονητής της ομάδας. Ήταν ο τρίτος προπονητής στην ιστορία της Εθνικής Ελλάδος καλαθοσφαίρισης και ο πρώτος με συνεχόμενες συμμετοχές στο τιμόνι της ομάδας, καθώς οι δυο πρώτοι προπονητές, Μάικ Στεργιάδης και Κώστας Νιάτας, είχαν από μια συμμετοχή (25 Ιουνίου 1936 και 20 Απριλίου 1940 αντίστοιχα). Οδήγησε την Εθνική Ελλάδος στο Ευρωμπάσκετ 1951, στους Μεσογειακούς Αγώνες του 1951 και στην Ολυμπιάδα του 1952 που ήταν και η πρώτη ολυμπιακή συμμετοχή στην καλαθοσφαίριση για την Ελλάδα. 

Συμμετείχε στην Ομοσπονδία Αθλοπαιδιών από την ίδρυσή της το 1966 η οποία εντάχθηκε στη FIBA. Το 1970 όταν διαχωρίστηκε το Μπάσκετ από τις Αθλοπαιδιές προσχώρησε στην νεοσύστστη Ελληνική Ομοσπονδία Καλαθοσφαίρισης. Υπήρξε ο πρώτος πρόεδρος της ΕΟΚ από το Δεκέμβριο του 1975 μέχρι τον Ιούλιο του 1977.

Πέθανε σε ηλικία 74 ετών στις 26 Ιανουαρίου 1988.
Ανατολικό Μπλοκ

Η Ευρώπη στη δεκαετία του 1980. Με κόκκινο χρώμα απεικονίζονται οι χώρες του Συμφώνου της Βαρσοβίας, οι οποίες, μαζί με τη Γιουγκοσλαβία, αποτέλεσαν και το ανατολικό μπλοκ. Με μπλε απεικονίζονται οι χώρες μέλη του [[ΝΑΤΟ]].
Το Ανατολικό Μπλοκ ή Ανατολικός Συνασπισμός είναι ένας πολιτικός και διπλωματικός όρος, ο οποίος περιγράφει μια ομάδα λενινιστικών κρατών της Κεντρικής και Ανατολικής Ευρώπης όπου εφαρμόζονταν σοσιαλιστικό καθεστώς από τη λήξη του Β' Παγκοσμίου Πολέμου έως το 1989. Αυτές οι χώρες αυτοαποκαλούνταν σοσιαλιστικές λαϊκές δημοκρατίες, για να καταδείξουν τη διαφορά τους από τις καπιταλιστικές φιλελεύθερες δημοκρατίες της Δυτικής Ευρώπης. Κατά τη μαρξιστική θεωρία και τη λενινιστική εκδοχή της, τα κράτη του ανατολικού μπλοκ ευρίσκονταν σε μία «μεταβατική» φάση προς την αταξική και ακρατική κομμουνιστική κοινωνία.

Επικρατούσα γεωπολιτική δύναμη του μπλοκ ήταν η Σοβιετική Ένωση, η μοναδική με σοσιαλιστικό καθεστώς πριν τον Β' Παγκόσμιο Πόλεμο. Το ανατολικό μπλοκ περιελάμβανε επίσης τα εξής επτά κράτη: Ανατολική Γερμανία, Πολωνία, Τσεχοσλοβακία, Ουγγαρία, Ρουμανία, Αλβανία και Βουλγαρία. Βασικοί θεσμοί της συνεργασίας τους ήταν το Σύμφωνο της Βαρσοβίας και το Συμβούλιο Οικονομικής Αλληλοβοήθειας (ΚΟΜΕΚΟΝ). Οι εν λόγω θεσμοί οικοδομήθηκαν όταν μετά τον Πόλεμο οι χώρες αυτές τέθηκαν στη σφαίρα επιρροής της Σοβιετικής Ένωσης, μίας εκ των βασικών νικητών του Β' Παγκοσμίου, και στη συνέχεια βρέθηκαν από κοινού σε αντιπαράθεση με τις χώρες του ΝΑΤΟ (Ψυχρός Πόλεμος). Κατά τη δεκαετία του 1960 η Αλβανία αυτονομήθηκε από την επιρροή της Σοβιετικής Ένωσης (λόγω διαφωνίας με την αποσταλινοποίηση) και αποχώρησε από τους κοινούς θεσμούς, αλλά διατήρησε τις λενινιστικές οικονομικές και πολιτικές δομές οπότε συνέχισε να θεωρείται ως ανήκουσα στο ανατολικό μπλοκ. Για τον ίδιο λόγο πολλοί συμπεριλαμβάνουν στο μπλοκ και τη Γιουγκοσλαβία, αν και ποτέ δεν υπήρξε μέλος των δύο οργανισμών.

Με πιο ευρεία έννοια, ο όρος μπορεί να περιλάβει ακόμα και μη ευρωπαϊκές χώρες που κατά τη διάρκεια του Ψυχρού Πολέμου είχαν κομμουνιστικό καθεστώς και εντάσσονταν στη σφαίρα επιρροής της σοβιετικής διπλωματίας, όπως για παράδειγμα η Κούβα.

Πολλοί δυτικοί πολιτικοί, με πρώτο το Βρετανό πρωθυπουργό Ουίνστον Τσώρτσιλ, χρησιμοποίησαν εναλλακτικά τον όρο «σιδηρούν παραπέτασμα». Τόσο το "ανατολικό μπλοκ" όσο και το "σιδηρούν παραπέτασμα" αναφέρονται στα ίδια ακριβώς κράτη, με τη διαφορά πως το πρώτο έχει ουδέτερη σημασία, ενώ το δεύτερο υποτιμητική.

Κατηγορία:Ευρωπαϊκή ιστορία
Λίμνη Έυρ

<br>
thumb|Νότια άποψη της λίμνης Έυρ

Η Λίμνη Έυρ (αγγλικά: Lake Eyre) (γνωστή και ως Λίμνη Ερ) είναι λίμνη της Αυστραλίας και το χαμηλότερο σημείο της χώρας, ευρισκόμενη σε υψόμετρο 15 μ. από τη θάλασσα. Στις σπάνιες περιπτώσεις όπου γεμίζει με νερό σε όλη της την έκταση, αποτελεί τη μεγαλύτερη λίμνη της Αυστραλίας. Βρίσκεται στην πολιτεία της Νότιας Αυστραλίας, περίπου 700 χλμ. βόρεια της Αδελαΐδας, στο κέντρο της μεγάλης Λεκάνης της Λίμνης Έυρ.

Η λίμνη Έυρ χωρίζεται σε δυο μέρη που ενώνονται με το κανάλι Γκόιντερ (channel Goyder). Αυτά τα μέρη είναι γνωστά ως Βόρεια λίμνη Έυρ που είναι 144 χλμ. σε μήκος και 65 χλμ πλάτος και ως Νότια λίμνη Έυρ. 


Κατηγορία:Λίμνες της Αυστραλίας
Μέιν

Η Πολιτεία του Μέιν (αγγλικά: State of Maine, ) είναι πολιτεία στην περιοχή της Νέας Αγγλίας των βορειοανατολικών ΗΠΑ. Έχει έκταση 91.633 τ.χλμ. και πληθυσμό 1.363.582 κατοίκους (απογραφή 2020). Το Μέιν είναι η 39η πολιτεία των ΗΠΑ σε έκταση και η 43η σε πληθυσμό. Στα νότια και ανατολικά βρέχεται από τον Ατλαντικό Ωκεανό, στα δυτικά συνορεύει με την πολιτεία του Νιου Χάμσαϊρ, βορειοδυτικά συνορεύει με την καναδική επαρχία του Κεμπέκ και βορειοανατολικά με την καναδική επαρχία του Νιου Μπράνσγουικ. 

Το Μέιν είναι ταυτόχρονα το βορειότερο και το ανατολικότερο τμήμα της Νέας Αγγλίας. Είναι φημισμένο για το τοπίο του- τις κατά κύριο λόγο βραχώδεις ακτές, τα χαμηλά, κυματιστά βουνά και τη δασώδη ενδοχώρα και τα γραφικά κανάλια - καθώς και τη βασισμένη στα θαλασσινά κουζίνα του, ειδικά αστακούς και αχιβάδες.

Για χιλιάδες χρόνια, οι ιθαγενείς ήταν οι μόνοι κάτοικοι της περιοχής που καταλαμβάνει σήμερα το Μέιν. Τον καιρό της έλευσης των Ευρωπαίων, στην περιοχή κατοικούσαν διάφοροι λαοί που μιλούσαν την αλγκόνκιν γλώσσα. Η πρώτη ευρωπαϊκή εγκατάσταση στο Μέιν έγινε από τους Γάλλους το 1604 στη Νήσο Σαιν Κρουά από τον Πιέρ Ντυγκά ντε Μον. Η πρώτη αγγλική εγκατάσταση στο Μέιν, η βραχύβια Αποικία Πόφαμ, εγκαθιδρύθηκε από την Εταιρεία Πλίμουθ το 1607. Την δεκαετία του 1620 ιδρύθηκαν αρκετοί οικισμοί από τους Άγγλους, αν και λόγω του σκληρού κλίματος, των στερήσεων και των συγκρούσεων με τους ντόπιους, πολλοί από αυτούς εν τέλη εγκαταλείφθηκαν.

Στις αρχές του 18ου αιώνα είχαν επιζήσει πολύ λίγες ευρωπαϊκές εγκαταστάσεις στο Μέιν. Οι Πατριωτικές και οι Βρετανικές δυνάμεις συγκρούστηκαν στην επικράτεια του Μέιν κατά την Αμερικανική Επανάσταση και τον Πόλεμο του 1812. Το Μέιν ήταν τμήμα της Κοινοπολιτείας της Μασαχουσέτης μέχρι το 1820, όταν ψήφισε να αποσχιστεί από αυτήν. Στις 15 Μαρτίου του 1820 έγινε δεκτή στην Ένωση ως η 23η πολιτεία στον Συμβιβασμό του Μιζούρι.
Μάλκολμ Δ΄ της Σκωτίας

Ο Μάλκολμ Δ΄ της Σκωτίας ή Μάλκολμ ο Παρθένος (Γαελική γλώσσα: Mael Coluim mac Eanric, (1141 - 9 Δεκεμβρίου 1165) βασιλιάς της Σκωτίας (1153-1165) ήταν μεγαλύτερος γιος του Ερρίκου της Νορθουμβρίας και της Άντα ντε Βαρέν. Το όνομα του σχετίζεται με τον προπάππου του Μάλκολμ Γ΄ της Σκωτίας, διαδέχθηκε τον παππού του Δαυίδ Α' της Σκωτίας με τον οποίο είχε τα ίδια Άγγλο-Νορμανδικά γούστα. Οι σύγχρονοι ιστορικοί τον ονομάζουν "Παρθένο" λόγω της σωματικής του αδυναμίας ή του έντονου ενδιαφέροντος που είχε για τα θρησκευτικά θέματα, είχε άσχημη υγεία από την ημέρα που γεννήθηκε και αυτό τον οδήγησε σε πρόωρο θάνατο 24 ετών.
Πάουλ Ρένερ

Ο Πάουλ Ρένερ (γερμ, "Paul Renner", 9 Αυγούστου 1878 - 25 Απριλίου 1956) ήταν Γερμανός σχεδιαστής γραμματοσειρών, εκ των οποίων η πιο γνωστή είναι η Futura.
Ράικο Κουζμάνοβιτς

Ο Ράικο Κουζμάνοβιτς ("Рајко Кузмановић", 1 Δεκεμβρίου 1931 - ...) είναι Σέρβος πολιτικός στη Βοσνία και Ερζεγοβίνη. Διετέλεσε πρόεδρος της Σερβικής Δημοκρατίας από το 2007 έως τις 15 Νοέμβριου του 2010, οπότε και αντικαταστάθηκε από τον Μίλοραντ Ντόντικ. Ανήκει στο συνασπισμό των Ανεξάρτητων Σοσιαλδημοκρατών (SNSD).
Έλλα Μπέργκμαν-Μίχελ

Η Έλλα Μπέργκμαν-Μίχελ (γερμ. "Ella Bergmann-Michel", γενν. 1895 στο Παντερμπόρν, απεβ. 1971 στο Έπσταϊν της Φρανκφούρτης) ήταν γερμανίδα ζωγράφος, φωτογράφος και φωτορεπόρτερ, που επηρεάστηκε από τον Ντανταισμό, τον Σουρεαλισμό και το Μπάουχάους. Θεωρείται πρωτοπόρος της κλασικής μοντέρνας τέχνης.
Μαρίζα Κωχ

Η Μαρίζα Κωχ (γερμανικά: "Mariza Koch", 14 Μαρτίου 1944) είναι Ελληνογερμανίδα συνθέτις, τραγουδίστρια και μουσικοπαιδαγωγός, μία από τις πιο καταξιωμένες Ελληνίδες τραγουδίστριες, γνωστή παράλληλα και για τη συνθετική και στιχουργική της δουλειά, που περιέχεται μέσα σε 23 προσωπικούς της δίσκους.
Alfa Romeo Alfa 6

Η Alfa Romeo Alfa 6 ήταν ένα μεσαίο πολυτελές σεντάν αυτοκίνητο της κατηγορίας Ε, που παρήχθη από την ιταλική αυτοκινητοβιομηχανία Alfa Romeo, από τον Απρίλιο του 1979 έως τον Δεκέμβριο του 1986.

Η αισθητική της Alfa 6 έμοιαζε ιδιαίτερα με αυτήν της Alfa Romeo Alfetta (1972 - 1987), αλλά ήταν μια εντελώς ξεχωριστή κατασκευή. Σχεδιάστηκε από την οίκο Μπερτόνε (Bertone), αν και αυτό είχε τότε τηρηθεί μυστικό. Ένα σπάνιο για την εποχή της πλεονέκτημα, ήταν η προσφορά της και με πετρελαιοκινητήρα, από το 1983, και μάλιστα τουρμποντίζελ. Ο κινητήρας τουρμποντίζελ ήταν 5-κύλινδρος σε σειρά (I5), ενώ οι βενζινοκινητήρες του ήταν όλοι 6-κύλινδροι, διάταξης V6, και είναι αξιοσημείωτο ότι το μοντέλο πήρε το όνομά του από τον αριθμό των κυλίνδρων του μοναδικού κινητήρα με τον οποίο προσφερόταν τα πρώτα 4,5 έτη παραγωγής του, ο οποίος ήταν κυβισμού 2.5 λίτρων. Μέσα στο 1987, η Alfa 6 αντικαταστάθηκε από την Alfa Romeo 164.
Αρρηφόριον

Το Αρρηφόριον ήταν τετράγωνο κτίσμα στο βορειοδυτικό μέρος της Ακρόπολης. Ήταν ο τόπος κατοικίας των δύο Αρρηφόρων, δύο κοριτσιών ηλικίας 7-11 ετών, που επιλέγονταν κάθε χρόνο για να υφάνουν τον Πέπλο της Αθηνάς με τον οποίο κάλυπταν το ξόανο της θεάς κατά τη γιορτή των Παναθηναίων. Επίσης κατά τη διάρκεια των Αρρηφορίων κουβαλούσαν τα Ιερά Σκεύη. Η κατασκευή του κτιρίου τοποθετείται χρονολογικά κατά το 470 π.Χ..
Πριμέιρα Λίγα

Το Πορτογαλικό πρωτάθλημα ποδοσφαίρου (πορτογαλικά: "Primeira Liga", η προφορά στα ευρωπαϊκά πορτογαλικά είναι Πριμέιρα Λίγα, : [pɾiˈmejɾɐ ˈliɣɐ]) είναι το πρωτάθλημα για τις κορυφαίες επαγγελματικές ομάδες ποδοσφαίρου της Πορτογαλίας, το οποίο ιδρύθηκε το 1934.

Διοργανώνεται από την Πορτογαλική Ένωση Επαγγελματικού Ποδοσφαίρου (LPFP) και έως την περίοδο 2013–14 αναφερόταν ως "Liga ZON Sagres", ενώ από την περίοδο 2015–16 έχει το διακριτικό τίτλο "Liga NOS" για εμπορικούς λόγους. Η πιο επιτυχημένη ομάδα του θεσμού είναι η Μπενφίκα με 37 τίτλους, η οποία μαζί με την Πόρτο και την Σπόρτινγκ Λισαβόνας αποτελούν τις τρεις παραδοσιακά ισχυρές ομάδες της χώρας, έχοντας κατακτήσει την πρωτιά 85 φορές από τις 87 συνολικά σεζόν.
Α.Ε. Δόξα Κρανούλας

Η Α.Ε. Δόξα Κρανούλας είναι ελληνικός ποδοσφαιρικός σύλλογος που εδρεύει στην Κρανούλα Ιωαννίνων.Τα χρώματα της ομάδας είναι το πορτοκαλί, το μπλε και το άσπρο.
Τομ Κάππος

Ο Τομ Κάππος ("Tom Kappos")(Θανάσης Κάππος) είναι Ελληνοκαναδός πρώην καλαθοσφαιριστής. Με ύψος 2.06 αγωνιζόταν στη θέση του σέντερ.

Αγωνίστηκε στο καναδικό Πανεπιστήμιο Prince Edward Island και υπήρξε ένας από τους σημαντικότερους καλαθοσφαιριστές που συμμετείχαν στην ομάδα του. Τιμήθηκε με το βραβείο AUS All-Stars την περίοδο 1976-1977 και με τη συμμετοχή του στην AC Freshman Team την περίοδο 1975-1976. Το 1979 αγωνιζόμενος στο Καναδικό πρωτάθλημα με την ομάδα Saint Mary's πήρε 20 ριμπάουντ επίδοση που τον κατατάσσει όγδοο στην ιστορία του πρωταθλήματος.

Με την εθνική ομάδα του Καναδά αγωνίστηκε στο Παγκόσμιο Πρωτάθλημα καλαθοσφαίρισης το 1978 που διεξήχθη στις Φιλιππίνες κατακτώντας την 6η θέση.

Ήρθε στην Ελλάδα ως ομογενής για λογαριασμό του Σπόρτιγκ το καλοκαίρι του 1979. Αγωνίστηκε για τον Παναθηναϊκό, και κατέκτησε το Πρωτάθλημα Ελλάδας το 1984 και το κύπελλο Ελλάδας το 1983, ενώ συμμετείχε και στον τελικό κυπέλλου Ελλάδας το 1985. Σημαντικές εμφανίσεις του Κάππου ήταν τη σεζόν 1983-84 απέναντι στη Ρεάλ Μαδρίτης η οποία ήταν και η πρώτη νίκη του Παναθηναϊκού απέναντι στην ισπανική ομάδα και στον αγώνα μπαράζ της Κέρκυρας το 1984 όπου ο Παναθηναϊκός νίκησε τον Άρη 80-76 και κατέκτησε το πρωτάθλημα, επιτυχία που έκανε να επαναλάβει 13 χρόνια. Ο Κάππος σημείωσε 20 πόντους σε εκείνον τον αγώνα και ήταν ο πρώτος σκόρερ του Παναθηναϊκού μαζί με το Λιβέρη Ανδρίτσο.
Μιχαήλ Κριτόβουλος

Ο Μιχαήλ Κριτόβουλος (π. 1410- ;) ή Κριτόπουλος, γνωστός και ως Κριτόβουλος ο Ιμβριώτης, ήταν ιστορικός, λόγιος και αξιωματούχος κατά την Υστεροβυζαντινή περίοδο.
Αλασγοί

"Όλες οι ημερομηνίες είναι π.Χ."

Οι Αλασγοί υπήρξαν λαός της ανατολικής Μεσογείου κατά την Εποχή του Χαλκού. Η τοποθεσία της επικράτειάς τους δεν είναι εξακριβωμένη, αλλά εκτιμάται πως απλωνόταν σε ένα κομμάτι της Κύπρου πριν και κατά την άφιξη των πρώτων ελληνικών φύλων στο νησί. Πιστεύεται πως ήταν οι ιδρυτές της Έγκωμης, σπουδαίου εξαγωγέα χαλκού προς την Αίγυπτο και τη Εγγύς Ανατολή — με αυτή την ιδιότητα πρωτοεμφανίζονται σε ένα αρχείο της πόλης Μάρι της δυτικής Μεσοποταμίας, που χρονολογείται κοντά στο 1800. 

Διάφορες πληροφορίες βρίσκουμε στα κείμενα που ανακαλύφθηκαν στη Χαττούσα, χαραγμένα πάνω σε πλίνθους με σφηνοειδή γραφή. Από αυτά μαθαίνουμε ότι κοντά στο 1430 οι Αλασγοί νικήθηκαν από τους Ahhiyawa (Αχαιοί έποικοι;) και ο βασιλιάς Madduwattas βρήκε καταφύγιο στους Χετταίους. Σε ένα που χρονολογείται γύρω στο 1400 οι Αλασγοί έχουν ανακτήσει τον έλεγχο της γης τους και χαρακτηρίζονται ως ανήκοντες στη χιττιτική σφαίρα επιρροής. Σε μεταγενέστερο διασώζεται μια ναυμαχία του 13ου αι. μεταξύ χιττιτικών και αλασγικών πλοίων, η οποία κατέληξε σε ήττα των δεύτερων. 

Αναφορές στους Αλασγούς εντοπίζονται επίσης σε πολλά Ουγκαριτικά κείμενα. Σε δύο από αυτά, ο βασιλιάς της Ουγκαρίτ γράφει προς τον Αλασγό ομόλογό του για τις πειρατικές επιδρομές που υφίσταται το κράτος του και τον παρακαλεί να τον ειδοποιήσει, εάν δει ξένα πλοία να περνούν απ' τα νερά του. Ένα άλλο περιέχει την ιστορία δύο Χουριανών πριγκίπων (από το σημερινό Καρσεμίς του Ευφράτη) που αμάρτησαν και για να συγχωρηθούν, ταξίδεψαν με τη μητέρα τους ως την Αλασγία. Εκεί ορκίσθηκαν μπροστά στην Ιστάρ, πράγμα που ενδέχεται να παραπέμπει σε συστηματικές τελετές εξαγνισμού.

Σε αιγυπτιακές πηγές, γίνονται αναφορές στην Αλασγία κατά την εποχή του Τούθμωσι Γ' (15ος αιώνας) σε συσχετισμό με πόλεις της περιοχής του Αλέππο και του Ευφράτη. Επίσης οι Επιστολές της Αμάρνα περιέχουν αλληλογραφία ανάμεσα σε κάποιον φαραώ (πιθανώς τον Ακενατόν) και τον Αλασγό βασιλιά - εκεί ο δεύτερος παραπονείται πως Λύκιοι κάνουν επιδρομές στη χώρα του κάθε χρόνο και απολογείται για τη μικρή ποσότητα χαλκού που δωρίζει, ζητά δε από τους Αιγυπτίους να του στείλουν ως ανταπόδοση ασήμι, λάδι και βοοειδή. Εξετάζοντας τις πλάκες της αλληλογραφίας βάσει πετρογραφικών και χημικών μεθόδων, σύγχρονοι επιστήμονες ενίσχυσαν την ταύτιση της Αλασγίας με την Κύπρο, αφού ανακάλυψαν ότι είναι φτιαγμένες από πετρώματα του όρους Τρόοδος.

Το Χρονικό του Βεναμούν περιγράφει ότι κάποιος Αιγύπτιος πήγαινε στους Φοίνικες για να φορτώσει ξυλεία, αλλά διάφορα προβλήματα τον οδήγησαν στην Αλασγία. Αφού οι ντόπιοι κόντεψαν να τον σκοτώσουν, οδηγήθηκε ενώπιον της βασίλισσας Χατίμπα. Χρειάσθηκε διερμηνέας, επομένως οι Αλασγοί δε μιλούσαν κάποια από τις γλώσσες που γνώριζε ο Βεναμούν.

Αυτή η ιστορία τοποθετείται γύρω 1085 και είναι το τελευταίο κείμενο που αναφέρει την Αλασγία. Πιστεύεται ότι χονδρικά σε αυτήν την περίοδο ο πολιτισμός τους σταμάτησε να υφίσταται εξ' αιτίας ενός συνδυασμού παραγόντων - φυσικές καταστροφές, επιδρομές από Λαούς της Θάλασσας, εποικισμός από πρόσφυγες του Λεβάντε όσο ο τελευταίος λεηλατείτο από τους Λαούς της Θάλασσας, οριστική κυριαρχία των Αχαιών στο νησί.
Είναι και Χρόνος

Είναι και Χρόνος (στα γερμανικά: Sein und Zeit, 1927) είναι τίτλος βιβλίου του Γερμανού φιλοσόφου Μάρτιν Χάιντεγκερ. Αν και γράφηκε σε σύντομο χρονικό διάστημα, και παρόλο που ο Χάιντεγκερ δεν ολοκλήρωσε ποτέ το σχέδιο που περιγράφει στην εισαγωγή, παραμένει το πιο σημαντικό του έργο και έχει επηρεάσει βαθύτατα τη φιλοσοφία του 20ού αιώνα, ιδιαίτερα τον υπαρξισμό, την ερμηνευτική και την αποδόμηση.
Ότβαϊλερ

Το Ότβαϊλερ, γερμ. Ottweiler, είναι δήμος και διοικητική έδρα του νομού του Νοϊνκίρχεν (Neunkirchen), στο Σάαρλαντ της Γερμανίας. Βρίσκεται στην όχθη του ποταμού Μπλις, περίπου 7 χιλιόμετρα βόρεια του Νοϊνκίρχεν και 25 χιλιόμετρα βορειοανατολικά του Σααρμπρύκεν.

Η μικρή αυτή πόλη καταλαμβάνει έκταση 45,51 χμ2 και είναι οικοδομημένη σε μέσο υψόμετρο 268 μέτρων. Ο πληθυσμός της ανέρχεται σε 14.285 άτομα και η πυκνότητα υπολογίζεται σε 314 άτομα ανά χμ2. 
Το Ότβαϊλερ εξυπηρετείται από το παλαιό σιδηροδρομικό δίκτυο της νοτιοδυτικής Γερμανίας και είναι γνωστό για το ιδιαίτερο αρχιτεκτονικό ύφος των κατοικιών με μεσαιωνικά στοιχεία, αλλά και για την περίφημη πορσελάνη του.

Ο δήμος είναι αδελφοποιημένος με το Σεν Ρεμύ της Γαλλίας, αλλά και με το Δήμο Βριλησσίων, το όνομα του οποίου έδωσε σε κεντρική γέφυρα της πόλης, με τον τελευταίο να ονοματίζει με τη σειρά του "Ότβαϊλερ" μια πλατεία του δήμου.
Άννα Βερούλη

Η Άννα Βερούλη (γενν. 13 Νοεμβρίου 1956) είναι Ελληνίδα πρώην πρωταθλήτρια του ακοντισμού και σήμερα στέλεχος της τοπικής αυτοδιοίκησης.

Υπήρξε μαζί με τη Σοφία Σακοράφα μία από τις κορυφαίες παγκοσμίως αθλήτριες στο αγώνισμα του ακοντισμού κατά το ξεκίνημα της δεκαετίας του 1980, ενώ αποτέλεσαν παράλληλα το πρώτο μεταπολεμικό δείγμα ανάκαμψης του ελληνικού γυναικείου αθλητισμού σε υψηλό επίπεδο διακρίσεων.
Εθνικό Συμβούλιο Ραδιοτηλεόρασης

Το Εθνικό Συμβούλιο Ραδιοτηλεόρασης (ΕΣΡ) ιδρύθηκε το 1989 και εδρεύει στην Πανεπιστημίου & Αμερικής 5, στην Αθήνα. Ο σκοπός του είναι να επιβλέπει τον ραδιοτηλεοπτικό τομέα και να λειτουργεί ως σύνδεσμος ανάμεσα στην κυβέρνηση και τους δημοσιογράφους.

Κατά τη διάρκεια της λειτουργίας του το ΕΣΡ παρήγαγε τέσσερις κώδικες για τους όρους λειτουργίας των ραδιοφωνικών και τηλεοπτικών σταθμών στην Ελλάδα: έναν για την διαφήμιση, έναν κώδικα δεοντολογίας δημοσιογράφων, έναν για τα προγράμματα που επιτρέπεται να παρουσιάζονται, και έναν για την κατανομή των συχνοτήτων και τους όρους τεχνικής χρήσης τους από τους αδειούχους σταθμούς. Δραστηριοποιήθηκε πιο έντονα τη διετία 1995-1996 επιβάλλοντας πρόστιμα σε μερικούς σταθμούς, τα οποία δεν έγιναν όμως δεκτά από τον τότε αρμόδιο υπουργό.

Ο νόμος κατοχυρώνει και αναγνωρίζει την προσωπική και λειτουργική ανεξαρτησία των μελών του Συμβουλίου. Αναθέτει παράλληλα στο ΕΣΡ (σύμφωνα με το άρθρο 15, παρ. 2 του Συντάγματος) τον άμεσο κρατικό έλεγχο της ραδιοτηλεόρασης και σειρά κανονιστικών, αποφασιστικών και δικαστικών αρμοδιοτήτων κεντρικής σημασίας για τη δημόσια και ιδιωτική ραδιοτηλεόραση. Ο ρόλος του ΕΣΡ υποβαθμίστηκε το 1993 και ιδίως το 1995 από το νομοθέτη στο επίπεδο μιας λίγο πολύ συνηθισμένης διοικητικής επιτροπής και συγκεντρώθηκαν οι ουσιώδεις αποφασιστικές αρμοδιότητες στον Υπουργό Τύπου και Μέσων Μαζικής Ενημέρωσης. Το 1998 και ιδίως το 2000 επιχειρήθηκε να αναβαθμιστεί το ΕΣΡ.
Μικρός Καύκασος

Δορυφορική εικόνα του [[Καύκασος|Καυκάσου]]
Ο Μικρός Καύκασος (αζέρικα: "Kiçik Qafqaz Dağları", γεωργιανά: მცირე კავკასიონი, ρώσικα: Малый Кавказ) είναι μία από τις δύο κύριες οροσειρές του Καυκάσου μήκους 600 χιλιομέτρων.

Είναι παράλληλος με τον Μεγάλο Καύκασο, από τον οποίο απέχει κατά μέσο όρο 100 χιλιόμετρα στα νότια ενώ βρίσκεται στα όρια με το Υψίπεδο της Αρμενίας στα βόρεια και τα βορειοανατολικά. Συνδέεται με τον Μεγάλο Καύκασο με τις οροσειρές Λιχ και Σουράμ και χωρίζεται από την πεδιάδα της Κολχίδας στα δυτικά και από το βαθύπεδο Κούρα στα ανατολικά. Η υψηλότερη κορυφή του είναι η κορυφή Gyamysh στα 3724 μέτρα. Τα σύνορα της Γεωργίας, της Αρμενίας, του Αζερμπαϊτζάν και του Ιράν βρίσκονται κατά μήκος της οροσειράς παρόλο που η κορυφογραμμή της δεν ορίζει συνήθως τα σύνορα.
Α.Ο. Οδυσσέας Αναγέννησης

Ο Α.Ο. Οδυσσέας Αναγέννησης είναι αθλητικός ποδοσφαιρικός σύλλογος με έδρα την Αναγέννηση Σερρών και ιδρύθηκε το 1952. Πρώτος πρόεδρος του συλλόγου ήταν ο Συμεών Πετρίδης. Χρώματα του συλλόγου είναι το άσπρο και το μαύρο.
Δαμαριώνας Νάξου

O Δαμαριώνας Νάξου είναι ένα ημιορεινό παραδοσιακό χωριό στο κέντρο της Νάξου και ένα από τα 38 χωριά και οικισμούς που υπάγονται στο Δήμο Δρυμαλίας. Είναι χτισμένος στους πρόποδες του βουνού Ράχη στην άκρη του λεκανοπέδιου της Τραγαίας και σε υψόμετρο 300-330 μέτρων. Απέχει 16 χιλιόμετρα από την πρωτεύουσα της Νάξου, τη Χώρα. Στο διοικητικό διαμέρισμα του Δαμαριώνα υπάγονται επίσης τα χωριά Αγιασσός, Βουρβουριά, Δαμαλάς, και Πυργάκι. Οι οικισμοί Αγιασσός και Πυργάκι είναι υπήνεμοι, παραλιακοί, με μεγάλες ωραίες αμμουδιές και βρίσκονται νοτιοδυτικά του Δαμαριώνα σε απόσταση περίπου 15 χιλιομέτρων. Έχει χαρακτηριστεί παραδοσιακός οικισμός από το 1978.
Ανθύπατος

Ανθύπατος (λατινικά: proconsul) ονομαζόταν ο κυβερνήτης κάποιας επαρχίας της Ρωμαϊκής Δημοκρατίας (έπαρχος), εάν είχε τοποθετηθεί εκεί αμέσως μετά τη θητεία του ως υπάτου στην πόλη της Ρώμης. Ετυμολογικά, το συνθετικό «αντί-» δεν σημαίνει ότι ήταν κατώτερος του υπάτου, αλλά ότι είχε αντίστοιχες αρμοδιότητες.

Συνήθως οι ανθύπατοι διορίζονταν από τη Σύγκλητο με τη σύμφωνη γνώμη των λαϊκών συνελεύσεων και στέλνονταν σε ταραγμένες επαρχίες, όπου χρειαζόταν έπαρχος με υψηλή στρατιωτική εμπειρία. Η θητεία τους, όπως κάθε επάρχου, ήταν ετήσια. Όμως σε πολύ δύσκολες στιγμές ένας ανθύπατος μπορούσε να τοποθετηθεί σε περισσότερες της μίας επαρχίες και για θητεία άνω του ενός έτους. Παραδείγματος χάριν, ο Πομπήιος διορίσθηκε (με το Γαβίνειο Νόμο) ανθύπατος όλης της Μεσογείου για τρία χρόνια, ώστε να καταστείλει την πειρατεία. 

Το κύρος του αξιώματος ατόνησε κατά την αυτοκρατορική περίοδο, όταν οι σπουδαιότερες επαρχίες πέρασαν στην άμεση δικαιοδοσία του αυτοκράτορα.
Κατηγορία:Αρχαίοι Ρωμαϊκοί τίτλοι
Κατηγορία:Βυζαντινοί διοικητικοί τίτλοι
Αλμπέρτο Ασκάρι

Ο Αλμπέρτο Ασκάρι ("Alberto Ascari", Μιλάνο, 13 Ιουλίου 1918 – Μόντσα, 26 Μαΐου 1955) ήταν Ιταλός οδηγός αγώνων. Κατάφερε να κατακτήσει δύο φορές τον τίτλο του Παγκόσμιου πρωταθλητή της Φόρμουλα Ένα (1952,1953), αγωνιζόμενος με την ομάδα της Φερράρι. Είναι ο μόνος Ιταλός οδηγός που έχει κατακτήσει τον συγκεκριμένο τίτλο δύο φορές. Σκοτώθηκε σε δυστύχημα στη Μόντσα, το 1955, καθώς δοκίμαζε ένα αγωνιστικό αυτοκίνητο της Φερράρι. Το σημείο της πίστας, στο οποίο έχασε τη ζωή του, φέρει από τότε το όνομά του.
Οι Ιστορίες του Μπιντλ του Βάρδου

Οι Ιστορίες του Μπιντλ του Βάρδου ("The Tales of Beedle the Bard") είναι ένα βιβλίο με παιδικές ιστορίες που αναφέρεται στο έβδομο βιβλίο της σειράς Χάρι Πότερ, "Ο Χάρι Πότερ και οι Κλήροι του Θανάτου". Στα τέλη του 2007, μετά την δημοσίευση του "Ο Χάρι Πότερ και οι Κλήροι του Θανάτου", η Τζ. Κ. Ρόουλινγκ έγραψε και δημοσίευσε το ομώνυμο βιβλίο. Εκτός από τα τυπωμένα αντίγραφα, έχουν εκδοθεί και επτά αντίγραφα γραμμένα και εικονογραφημένα από την Ρόουλινγκ. Ένα από αυτά, σε δημοπρασία που έγινε το Δεκέμβριο του 2007, αγοράστηκε από τον διαδικτυακό τόπο "Amazon.com" για το ποσό των £1,95 εκατομμυρίων στερλινών.

Τα άλλα ιδιόχειρα αντίγραφα του βιβλίου έχουν προσφερθεί ως δώρα.
Χρήστος Σωτηρακόπουλος

Ο Χρήστος Σωτηρακόπουλος είναι Έλληνας αθλητικογράφος. Θεωρείται ένας από τους καλύτερους στην Ελλάδα σε επίπεδο γνώσεων. Εδώ και παραπάνω από δύο δεκαετίες έχει συνδέσει τη φωνή του με μεγάλα ποδοσφαιρικά γεγονότα.
Blue Sky

Το Blue Sky είναι ιδιωτικός τηλεοπτικός σταθμός περιφερειακής εμβέλειας. Ξεκίνησε να λειτουργεί το Νοέμβριο του 1990. Εκπέμπει ψηφιακά από τον Υμηττό, την Πάρνηθα και την Αίγινα καλύπτοντας την περιφέρεια Αττικής.

Στο πρόγραμμά του περιλαμβάνει ενημερωτικές, επιμορφωτικές εκπομπές καθώς και θυρίδες τηλεπωλήσεων και είναι ο πρώτος περιφερειακός τηλεοπτικός σταθμός ο οποίος εξέπεμψε ψηφιακό σήμα από την περιοχή της Αίγινας.
Ερνέστο Βαλβέρδε

Ο Ερνέστο Βαλβέρδε ("Ernesto Valverde Tejedor"), γεννημένος στις 9 Φεβρουαρίου 1964, γνωστός με το βασκικό παρατσούκλι "Txingurri" (μυρμήγκι), είναι Ισπανός παλαίμαχος ποδοσφαιριστής και νυν προπονητής.
Α.Π.Σ. Ολυμπιακός Πατρών

thumb|right|Το έμβλημα του Ολυμπιακού, μπλέ το 1925-1967, κόκκινο από το 2011 που ξαναχρησιμοποιείται
Ο Α.Π.Σ. Ολυμπιακός Πατρών είναι αθλητικός σύλλογος στην Πάτρα με χρώματα κόκκινο και άσπρο. Ο Ολυμπιακός ιδρύθηκε το 1925 από πρόσφυγες που ήρθαν εδώ από την Σμύρνη, κατά καιρούς είχε πολλά τμήματα, ποδόσφαιρο, καλαθοσφαίριση, πετοσφαίριση, στίβος, χειροσφαίριση κι υδατοσφαίριση.
Θύμιος Καραδήμος

Ο Θύμιος Καραδήμος (Ευθύμιος Καραδήμος) ήταν Έλληνας καλαθοσφαιριστής και αθλητικός παράγοντας.

Ήταν από τους πρώτους καλαθοσφαιριστές του Παναθηναϊκού, όταν επανιδρύθηκε το τμήμα το 1937. Αγωνίστηκε με την ομάδα του Παναθηναϊκού μέχρι και την έναρξη του ελληνοϊταλικού πολέμου. Επέστρεψε στους «πράσινους» μετά την Κατοχή. Την σεζόν 1945-46, αγωνιζόμενος στον Παναθηναϊκό ο Θύμιος Καραδήμος κατέκτησε το πρώτο μεταπολεμικό πρωτάθλημα του συλλόγου στην καλαθοσφαίριση το 1946.
Μαρίνιο Πέρες

Ο Μαρίνιο Πέρες Ουλιμπάρι (πορτ:"Mário Peres Ulibarri") είναι παλαίμαχος διεθνής Βραζιλιάνος ποδοσφαιριστής και νυν προπονητής.
Οργάνωση Μαρξιστών Λενινιστών Ελλάδας

Η Οργάνωση Μαρξιστών Λενινιστών Ελλάδας, πιο γνωστή ως ΟΜΛΕ, υπήρξε Eλληνική μαοϊκή πολιτική κίνηση που αποσπάστηκε από το ΚΚΕ το 1964, εναντιόμενη στο «σοβιετικό ρεβιζιονισμό» (αναθεωρητισμό). 

Η ΟΜΛΕ ήταν συνδυασμός Ελλήνων κομμουνιστών εξόριστων στην τότε Σοβιετική Ένωση και στις άλλες χώρες της Ανατολικής Ευρώπης, και μιας ομάδας Ελλήνων κομμουνιστών που εξέδιδαν το περιοδικό «Αναγέννηση» και την εφημερίδα «Λαϊκός Δρόμος». Σημαντικές φυσιογνωμίες της ΟΜΛΕ ήταν οι Γιάννης Χοντζέας, Ισαάκ Ιορδανίδης και Πολύδωρος Δανιηλίδης. Φοιτητική της παράταξη ήταν η ΠΠΣΠ (Προοδευτική Πανσπουδαστική Συνδικαλιστική Παράταξη).

Μετά το θάνατο του Μάο Τσε-τουνγκ το 1976, διασπάστηκε, εξαιτίας μιας σοβαρής κρίσης που ξέσπασε μεταξύ των μελών της, σε δυο ξεχωριστές πολιτικές οργανώσεις: το ΚΚΕ (μ-λ) και το Μ-Λ ΚΚΕ.
Βραβείο Orange

To Βραβείο Orange (Orange Broadband Prize for Fiction) αποτελεί ένα από τα σημαντικότερα λογοτεχνικά βραβεία στο Ηνωμένο Βασίλειο. Απονέμεται κάθε χρόνο σε λογοτέχνιδες οποιασδήποτε εθνικότητας, για το καλύτερο μυθιστόρημα (αρχικό και πλήρες) που είναι γραμμένο στα αγγλικά και εκδόθηκε στο Ηνωμένο Βασίλειο κατά την προηγούμενη χρονιά από την απονομή. 

Η νικήτρια του βραβείου λαμβάνει και το ποσό των 30.000 £, μαζί με ένα χάλκινο αγαλματίδιο, που ονομάζεται "Bessie" , που είναι δημιουργία της Γκρίζελ Νίβεν, αδερφής του ηθοποιού Ντέιβιντ Νίβεν.

To γεγονός ότι το εν λόγω βραβείο απονέμεται αποκλειστικά σε γυναίκες, έχει προκαλέσει σχόλια. Η βραβευμένη με Βραβείο Μπούκερ, Α. Σ. Μπάιατ, το αποκάλεσε σεξιστικό βραβείο και η ίδια απαγόρευσε στους εκδότες της να έχουν τα βιβλία της υποψήφια για το Orange.
Μπασίρο Ντάμπο

Ο Μπασίρο Ντάμπο (Baciro Dabo, 12 Μαρτίου 1958 - 5 Ιουνίου 2009) ήταν πολιτικός από τη Γουινέα-Μπισσάου και υποψήφιος για τις προεδρικές εκλογές του 2009. Λίγο πριν τη διεξαγωγή των εκλογών, σκοτώθηκε από πυροβολισμούς στην οικία του.
Εντεύθεν των Άλπεων Γαλατία

Η Εντεύθεν των Άλπεων Γαλατία (λατινικά: "Gallia cisalpina") ήταν Ρωμαϊκή επαρχία (203 π.Χ. - 42 π.Χ.), καταλάμβανε τα εδάφη της σημερινής Βόρειας Ιταλίας και διοικείτο από Αντιστράτηγο με έδρα τη Μούτινα (η σημερινή Μόντενα). Κατακτήθηκε από την Ρωμαϊκή Δημοκρατία την δεκαετία του 220 π.Χ., ανακηρύχτηκε Ρωμαϊκή επαρχία (81 π.Χ.), ο Ιούλιος Καίσαρ την ενσωμάτωσε στην Ρωμαϊκή αυτοκρατορία (42 π.Χ.). Ο πληθυσμός της είχε Κελτική καταγωγή και ήταν γνωστοί σαν οι "Γαλάτες που ζούσαν στις Άλπεις", γρήγορα αφομοιώθηκε πολιτισμικά από τους Ρωμαίους. Η Εντεύθεν των Άλπεων Γαλατία χωριζόταν σε δύο τμήματα : την "Υποπαδανία" και την "Υπερπαδανία", νότια και βόρεια αντίστοιχα του ποταμού Πάδου. Η Ρωμαϊκή επαρχία του 1ου αιώνα π.Χ. συνόρευε στα βόρεια και δυτικά με τις Άλπεις, στα νότια έφτανε μέχρι την Πλασέντα στον ποταμό Πάδο, τα Απέννινα όρη και τον ποταμό Ρουβίκωνα και στα ανατολικά μέχρι την Αδριατική Θάλασσα. Οι κάτοικοι της "Υποπαδανίας" δέχτηκαν τον τίτλο του "Ρωμαίου πολίτη" (49 π.Χ.) και κατόπιν ολόκληρη η περιοχή χωρίστηκε ανάμεσα στις τέσσερις από τις 11 περιοχές της Ρωμαϊκής αυτοκρατορίας. Η "Υποπαδανία" ενσωματώθηκε στην "Περιοχή 8", η Λιγυρία στην "Περιοχή 9", η Βενετία και η Ίστρια στην "Περιοχή 10" και η "Υπερπαδανία" στην "Περιοχή 11".
Δήμος Γραβιάς

Ο Δήμος Γραβιάς ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δελφών. Είχε πληθυσμό 2.975 κατοίκους. Έδρα του δήμου ήταν η Γραβιά η οποία έχει πληθυσμό 897 κατοίκους κατά την απογραφή του 2001. Ο Δήμος Γραβιάς καταλάμβανε το βορειοανατολικό τμήμα του νομού Φωκίδας. Το μεγαλύτερο τμήμα του περιλάμβανε ημιορεινές περιοχές αλλά και ορεινές που ανήκουν στους ορεινούς όγκους του Παρνασσού και της Γκιώνας. Μοιραζόταν τμήμα του εύφορου λεκανοπεδίου του Κηφισσού με τους δήμους Παρνασσού και Αμφίκλειας με τους οποίους συνόρευε στα βόρεια και ανατολικά. Νότια και δυτικά συνόρευε με τους δήμους Άμφισσας και Καλλιέων.
Μεγάλη Γερμανία

Η [[Ευρώπη]] στις αρχές του [[2ος αιώνας|2ου αι. μ.Χ.]] - με [[κόκκινο]] [[χρώμα]] απεικονίζεται η [[Ρωμαϊκή Αυτοκρατορία]] και με [[πράσινο]] η καλούμενη Μεγάλη Γερμανία.
Μεγάλη Γερμανία (λατινικά: Germania Magna) ονόμαζαν οι Ρωμαίοι μια μεγάλη και σχετικά ανεξερεύνητη περιοχή της Κεντρικής Ευρώπης, εκτεινόμενη από το Ρήνο (Δ) έως το Βιστούλα (Α). Με εξαίρεση δύο δεκαετίες κατά την αυτοκρατορική περίοδο ουδέποτε μπόρεσαν να την ελέγξουν, σε αντίθεση με τα εδάφη δυτικά και νότια του Ρήνου (η πολύ μικρότερη "Ελάσσων Γερμανία") που αποτέλεσαν σταθερές ρωμαϊκές επαρχίες.

Η περιοχή δεν ήταν εθνικά ομοιογενής. Στα δυτικά και κεντρικά σημεία της κατοικείτο από γερμανικά και κελτικά φύλα, ενώ στα ανατολικά της υπήρχαν επίσης Βάλτες, Σκύθες και Σλάβοι. Οι Έλληνες και οι Ρωμαίοι δε γνώριζαν πολλά, παρά μόνο για κάποιες φυλές που ζούσαν στα νότια όριά της. Πιστεύεται ότι ο πρώτος εξερευνητής από τη Μεσόγειο που ήρθε σε επαφή με τους λαούς του κεντρικού - βόρειου τμήματος ήταν ο Πυθέας ο Μασσαλιώτης (περ. 320 π.Χ.) αλλά όσα είδε έμοιαζαν τόσο εξωπραγματικά, που για αιώνες οι συγγραφείς απέφευγαν να τα αναπαραγάγουν, πιστεύοντας ότι είναι ψέματα!
Γύψου

Η Γύψου είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Γκύντερ Γκρας

Ο Γκύντερ Γκρας ("Günter Grass", 16 Οκτωβρίου 1927 – 13 Απριλίου 2015) ήταν ένας από τους σημαντικότερους μεταπολεμικούς Γερμανούς συγγραφείς, ο οποίος βραβεύτηκε το 1999 με το Νόμπελ Λογοτεχνίας. Εκτός από τα μυθιστορήματα με τα οποία έγινε γνωστός σε ολόκληρο τον κόσμο, έγραψε θεατρικά έργα και ασχολήθηκε με την ποίηση. Συγχρόνως είχε έντονη ανάμειξη στην πολιτική ζωή της Γερμανίας, προσκείμενος στην Αριστερά.
Ευγενία Φακίνου

Η Ευγενία Φακίνου (γενν. 8 Ιουνίου 1945) είναι Ελληνίδα λογοτέχνης και γραφίστρια.
Αθλητικός Ποδοσφαιρικός Όμιλος Πέγειας Κινύρας

:"Για την ομάδα με έδρα την Πάφο, διαβάστε: ΑΠΟΠ Πάφου"

Ο Αθλητικός Ποδοσφαιρικός Όμιλος Πέγειας Κινύρας ή ο ΑΠΟΠ Κινύρας Πέγειας (διαβάζεται «απόπ») ήταν κυπριακή ποδοσφαιρική ομάδα με έδρα την Πέγεια της επαρχίας Πάφου. Ιδρύθηκε το 2003 και διαλύθηκε το 2012. Η ομάδα είχε κατακτήσει ένα κύπελλο Κύπρου. Επιπλέον, είχε πέντε συμμετοχές στην Α΄ κατηγορία και μια συμμετοχή στο ΟΥΕΦΑ Γιουρόπα Λιγκ. Έδρα της ομάδας ήταν το Δημοτικό Στάδιο Πέγειας. Χρώματα της ήταν το κίτρινο και το μπλε.
Μπατού Χαν

Ο Μπατού Χαν ("Бат хан", 1208 – 1255) ήταν ο Μογγόλος χάνος της Χρυσής Ορδής, ενός εκ των υποτελών χανάτων (αργότερα κατέστη ανεξάρτητο) της Μογγολικής Αυτοκρατορίας, και ο ιδρυτής της "Μπλε Ορδής". Ο Μπατού ήταν γιος του Ζούτσι και εγγονός του Τζένγκις Χαν. Η "Μπλε Ορδή" του ήταν το κύριο κράτος της Χρυσής Ορδής (ή του Χανάτου του Κιπτσάκ), που εξουσίαζε το Κράτος των Ρως και τον Καύκασο για περίπου 250 χρόνια, μετά την καταστροφή επίσης των στρατών της Πολωνίας και της Ουγγαρίας. "Μπατού" ή "Μπατ" κυριολεκτικά σημαίνει "σταθερός" στα μογγολικά.